《拟行行重行行》
明代·王立道

一日复一日，与君久离别。妾身在汉阳，君居泰山侧。

川阪东西在，欲往无舆楫。吴牛不北辕，燕鸟无南翼。

日月有昼夜，妾心靡朝夕。冥冥尘满天，欲归路安适。

冉冉岁云莫，坐凋红芳色。相思勿复陈，黾勉期令德。

作者简介：（1510—1547）明常州府无锡人，字懋中，号尧衢。嘉靖十四年进士。授编修。有《具茨集诗文》。